اللہ (اسلام)

اللہ  عربی زبان کا لفظ ہے۔ یہ خدا کا ذاتی نام ہے۔ اسلامی عقیدہ کے مطابق اللہ واحد ہے، ہر چیز پر قادر ہے، وہ کائنات کا ہمیشہ سے ہمیشہ تک مالک اور حاکم ہے۔ وہ ہر وجود پزیر چیز کا خالق ہے۔ ; وہ رحیم ہے، رحمان ہے۔ ازل سے ہے اور ابد تک رہے گا۔ اس کی نا کوئی ابتدا ہے اور نا انتہا۔ یوم قیامت سے قبل کوئی انسانی آنکھ اس کی ذات کو نہیں دیکھ سکتی۔ وہ کسی کا محتاج نہیں ہے۔ اس کو کسی نے نہیں جنا اور نا اس نے کسی کو جنا۔ یعنی اللہ کا کوئی والد یا والدہ نہیں ہے اور نا ہی وہ کسی کا والد ہے۔ وہ نا تو کوئی مادہ ہے اور نا ہی روح۔ وہ عرش الہی کا مالک ہے اور اس پر مستوی ہے۔ اسے کوئی آنکھ نہیں دیکھ سکتی وہ اس کی نظر سب پر ہے۔
اسلام میں صرف ایک خدا کا تصور ہے جسے توحید کہتے ہیں۔ اس کے 99 اسماء اللہ الحسنیٰ ہیں اور ہر نام اس کی صفات کا پتا دیتا ہے۔ اللہ سب سے بڑا، طاقتور، سب کا مالک و حاکم ہے اور وہ چیز پر قادر ہے۔ کوئی اس کی قدرت اور قبضہ سے باہر نہیں ہے۔ اس کے ناموں میں سے الرحمن اور الرحیم بہت مشہور ہیں جو اس کی رحمت کا ظاہر کرتے ہیں۔

مزید دیکھیے

حوالہ جات 

اسلام
اسلامی الٰہیات
ویکی ڈیٹا سے مطابقت رکھنے والی مختصر تفصیل